27.04.-04.05.2020 ETV VIII. ročník

Dobrý deň, milí žiaci,

Ďakujem žiakom, ktorí mi posielajú pravidelne úlohy. Prosím aj ostatných, ktorí ešte neposlali nič, aby poslali aspoň niečo. Všetky Vaše úlohy, čo ste mi poslali mám zaznačené.

Vyplnené úlohy (2,3,4) mi pošlite na mail: martina.tulipanova@centrum.sk

**Konzumizmus, peniaze a sociálna nerovnosť**

1. **Prečítaj si základné (možno pre niektorých z Vás nové) pojmy:**

**Konzumná spoločnosť –** je spoločnosť, ktorej členovia sa zameriavajú najmä na „konzumovanie“ tovarov a služieb. Členovia takejto spoločnosti uprednostňujú hodnoty, ktoré sa dajú zakúpiť za peniaze (tzv. materiálne hodnoty – veci – napr. oblečenie, autá, prístroje, ale i zážitky s tým spojené: kino, zoskok padákom, párty a pod.) pred hodnotami, ktoré majú duchovný rozmer (nemateriálne hodnoty – umenie, náboženstvo, priateľstvo a i.). „Konzumovanie“ vecí a zážitkov je hlavným cieľom tejto spoločnosti, ktorí na „konzumovanie“ potrebujú predovšetkým peniaze, čomu podriaďujú celý svoj život (musia veľa pracovať, aby si mohli veľa kúpiť).

V spoločnosti môžu jej členovia dosiahnuť úspech alebo neúspech na základe vlastnej snaživosti, ale i na základe podmienok, v ktorých vyrastajú a ktoré zdedili.

Preto má niekto v živote lepšie štartovacie podmienky ako iní a bude sa mu dariť lepšie a niekto to má opačne – **vzniká spoločenská (sociálna) nerovnosť.**

**Solidarita –** je cítenie s inými ľuďmi, ktorí sú v núdzi, pomáhanie im, ich podpora.

**Dobrovoľníctvo** – dôsledky chudoby, katastrof, nerovnosti, nespravodlivosti vo svete sa často snažia naprávať dobrovoľníci. Tí dobrovoľne prispievajú vlastným časom a vlastnou prácou k tomu, aby pomohli riešiť zlú situáciu.

1. Napíš 10 slov charakteristických pre konzumnú spoločnosť (napr. tovar, peniaze...):
2. Kde v televízii, na internete, v novinách, v okolí si zaregistroval/a dobrovoľníkov alebo charitu? Ako pomáhali?
3. Vieš o miestach alebo o situáciách v tvojom okolí, kde by tiež mohla pomôcť charita a dobrovoľníci? Ako?